Case ID: 1191013
Sentence 73: Baxışda iştirak edən Təqsirləndirilən şəxs bildirmişdir ki, səhər işə gəldikdə Mahir Hacıyevi mikserin içini təmizləyən görmüş, daha sonra Mahir ilə birlikdə mikserin idarəetmə pultunun yerləşdiyi otağın alt hissəsində yerləşən otaqda onunla birlikdə çay içmiş, çay içən zaman ondan mikserin içini təmizləyib-təmizləmədiyini soruşmuş, Mahir Hacıyev də təmizlədiyini demiş, bundan sonra saat 08:57-də mikseri idarəetmə otağına gedərək mikseri işə salmaq üçün aparatın üzərindəki “start” düyməsini basmış, düyməni basdıqdan sonra siqnal səsi ilə mikser işə düşmüş və içərisində hər hansı bir material olmadan özü-özünü təmizləmək üçün mikserin içərisində olan pərlər fırlanmağa başlamış, həmin vaxt özü idarəetmə otağından enərək çay içmək üçün aşağı otağa getmiş, orada Mahir Hacıyev də olmaqla Şahid2 və Şahid1 ilə birlikdə çay içməyə davam etmiş, lakin mikserin qapağının açıq olub-olmadığını yoxlamamış, təxminən 5 dəqiqə sonra ona zəng edilərək beton məhlulu hazırlaması deyilmiş, bundan sonra otaqdan çıxaraq mikseri idarəetmə otağına qalxmış, o, otaqdan çıxarkən digər 3 nəfəri otaqda olmuş, idarəetmə otağına qalxdıqdan sonra mikserin idarəetmə aparatının qarşısında oturmuş və mikserin içərisinə proqram vasitəsilə çınqıl, qum, su və sement doldurmuş, istənilən miqdar 7 m3 olduğu üçün proqramı həmin miqdara qurmuş,hazırlanan beton məhlulunu ** EH *** nömrəli beton qarışdıran sürücüsü Əhməd adlı şəxs olan maşına yüklənməsi nəzərdə tutulmuş, daha sonra təxminən 1 dəqiqə 10 saniyə müddətində 1 m3 beton məhlulu hazırlanıb ** EH *** nömrəli maşına yükləndikdən sonra ikinci m3 hazırlanan zaman mikserin içərisinə tökülmək üçün dəmir relslərin üstü ilə gedən çınqıl və qumun gedişində maneçilik yaranmış, həmin vaxt idarəetmə otağından çıxaraq gedib dəmir relslərin üzərindəki rezin örtüyü sıxaraq düzəltmiş və otağa qayıtmış, yenidən qum və çınqılın gedişində problem yarandıqda düşüb yenidən relsləri sıxmaq üçün getmiş, həmin vaxt Mahir Hacıyevi ona kömək etmək üçün axtarmış, lakin tapa bilmədiyi üçün Şahid2 və Şahid1 ona kömək etmiş, onlar birlikdə relsləri düzəltmək üçün çalışdıqda öz dayandığı istiqamətdən mikserə baxanda mikserin qapağını açıq vəziyyətdə görmüş, bundan sonra qapağın nə üçün açıq olmasını bilmədən yuxarı çıxıb mikserin içərisinə baxanda Mahir Hacıyevin cansız bədənini mikserin içərisində olan beton məhluluna bulaşdığını görmüş və dərhal aşağı idarəetmə otağına enərək saat 09:34-də mikseri işə salan idarəetmə qurğusunun “stop” düyməsini basmış və qurğunun işini dayandırmışdır.